ભારતના સ્વાતંત્ર્યપ્રાપ્તિના સમયથી ન ઉકેલાયેલા બધા જ પ્રશ્ર્નો માટે માત્ર અને માત્ર ભાજપ જ જવાબદાર છે એવી ભ્રાંતિમાં રાચતા કોંગ્રેસ અને સામ્યવાદી પક્ષોએ ભાજપ-એનડીએ શાસિત રાજ્યોમાં ‘અનામત’ ‘કિસાન’ ‘ફલાણા-ઢીંકણા’ જેવાં કારણોને લઈને જે-તે રાજ્યોમાં અરાજકતા સર્જવાનો આરંભ કરી દીધો છે. આ બધી જ ‘સમસ્યાઓ’ પંજાબ, કર્ણાટક, બંગાળ કે કેરળ વગેરે રાજ્યોમાં પણ પ્રવર્તતી હોવા છતાં આ આંદોલનો માત્ર અને માત્ર ભાજપ-એનડીએ શાસિત રાજ્યોમાં જ ચાલી રહ્યાં છે. તેના ઉપરથી જ આ રાજ્યોને અસ્થિર કરવાની કોંગ્રેસ-વામપંથીઓના ષડયંત્રની ગંધ આવી જાય છે. ગુજરાત, રાજસ્થાન, હરિયાણા, મહારાષ્ટ્ર વગેરે રાજ્યોને આવાં ષડયંત્રોનો અનુભવ થઈ ચૂક્યો છે.